OpenLLM-France/wikimedia huggingface dataset:
# Diòcesi de Mevania

La diòcesi de Mevania (en llatí: Dioecesis Mevanensis) és una seu suprimida i actualment seu titular de l'Església catòlica.
La diòcesi de Mevania (avui Bevagna, Umbria) té un origen antic, ja que el primer bisbe del que se'n té notícia és Sant Vicenç, mort màrtir el 303. Dels bisbes successors seus s'han mantingut alguns noms dels que van assistir als sínodes. Bevagna va ser destruïda pels llombards en el segle ix i això també determinà el final de la diòcesi.
Mevania avui sobreviu com a diòcesi titular; l'actual arquebisbe, a títol personal, és Marcello Bartolucci, secretari de la Congregació per a les Causes dels Sants.

## Cronologia de bisbes

* Sant Vincenç † (? - 303 mort)
* Justí † (segle iv)
* Innocenci † (pel 487 - després de 502)
* Marcià † (mencionat el 649)
* Fabi † (mencionat el 844)

## Cronologia de bisbes titulars

* Jesús Mateo Calderón Barrueto, O.P. † (13 març 1969 - 3 novembre 1972 nomenat bisbe de Puno)
* José de Jesús Tirado Pedraza † (25 gener 1973 - 7 desaembre 1976 nomenat arquebisbe de Monterrey)
* Fortunato Baldelli † (12 febrer 1983 - 20 novembre 2010 nomenat cardenal diaca de Sant'Anselmo all'Aventino)
* Marcello Bartolucci, des del 29 desembre 2010

## Fonts

* La seu titular a catholic-hierarchy.org
* Giuseppe Cappelletti, Le Chiese d'Italia dalla loro origine sino ai nostri giorni, Venezia 1858, vol. IV, pp. 388–393
# Diasemia

Diasemia és un gènere d'arnes de la família Crambidae.

## Taxonomia

* Diasemia accalis (Walker, 1859)
* Diasemia completalis Walker, 1866
* Diasemia disjectalis (Zeller, 1852)
* Diasemia grammalis Doubleday in White and Doubleday, 1843
* Diasemia impulsalis (Walker, 1859)
* Diasemia lepidoneuralis Strand, 1918
* Diasemia lunalis Gaede, 1916
* Diasemia monostigma Hampson, 1913
* Diasemia reticularis (Linnaeus, 1761)
* Diasemia trigonialis Hampson, 1913
* Diasemia zebralis Maes, 2011

## Espècies antigues

* Diasemia erubescens Hampson, 1899

## Sinònim

* Diasema (lapsus)
* Goniogramma Mann, 1854
* Prodelia Doubleday, [1849]

## Referències

* ↑ «GlobIZ search». Global Information System on Pyraloidea. [Consulta: 21 febrer 2019].

## Bibliografia

* Savela, Markku (2005): Markku Savela's Lepidoptera and some other life forms – Diasemia Arxivat 2006-10-17 a Wayback Machine..
# Dolmen de la Ramera II

El Dolmen de la Ramera II és un dolmen del terme comunal de Queixàs, a la comarca dels Aspres, inclosa en la del Rosselló, de la Catalunya del Nord.
És a 447,2 m alt, a la zona nord-est del terme de Queixàs, en terres del mas de la Ramera, que queda a una certa distància al sud-oest del dolmen. És també al nord-est de l'església de Santa Maria de Fontcoberta, a prop a llevant de la carretera D - 48. És a uns 30 metres al nord-est del Dolmen de la Ramera I.
És en molt mal estat. Va ser alliberat de la terra que el recobria, però l'abandonament ha fet que hagi quedat altre cop cobert de terra i de vegetació. Dins del mateix túmul, s'hi va trobar una cista, que sovint s'ha anomenat Dolmen de la Ramera III.

## Vegeu també

* Dòlmens de Sant Miquel de Llotes
* Llista de monuments megalítics dels Pirineus Orientals

## Referències

* ↑ El Dolmen de la Ramera II en els ortofotomapes de l'IGN
* ↑ Carreras i Tarrús, 2013.

## Bibliografia

* Carreras Vigorós, Enric; Tarrús Galter, Josep «181 anys de recerca megalítica a la Catalunya Nord (1832-2013)». Annals de l'Institut d'Estudis Gironins, vol. LIV, 2013, pàg. 86, 169.

## Enllaços externs

* Pàgina web de dòlmens de Martine et Eric
* Pàgina web de Megalithic portal (anglès)
# Drehnow

Drehnow (baix sòrab: Drjenow) és un municipi alemany que pertany a l'estat de Brandenburg. Forma part de l'Amt Peitz. Es troba a la zona d'assentament dels sòrabs.
# Dragan Kresoja

Dragan Kresoja (Zagreb, 23 de març de 1946 - Belgrad 6 de novembre de 1996) va ser un director de cinema serbi. Després de treballar com a ajudant de direcció en una sèrie de produccions de televisió i llargmetratges de Iugoslàvia durant la dècada de 1970, va començar a dirigir a principis de la dècada de 1980. Dues de les seves pel·lícules van ser presentacions iugoslaves per a l'Oscar a la millor pel·lícula de parla no anglesa, Kraj rata (1984) i Original falsifikata (1991). La seva pel·lícula de 1987 Oktoberfest va participar al 15è Festival Internacional de Cinema de Moscou.

## Filmografia

* Još ovaj put (1983)
* Kraj rata (1984)
* Oktoberfest (1987)
* Original falsifikata (1991)
* Pun mesec nad Beogradom (1993)
* Tamna je noć (1995)

## Referències

* ↑ «Helly Cherry Web Magazine: Dragan Kresoja». [Consulta: 12. 9. 2015.].
* ↑ «15th Moscow International Film Festival (1987)». MIFF. Arxivat de l'original el 2013-01-16. [Consulta: 21 febrer 2013].
# East Renton Highlands

East Renton Highlands és una concentració de població designada pel cens dels Estats Units a l'estat de Washington. Segons el cens del 2000 tenia 13.264 habitants.

## Demografia

Segons el cens del 2000, East Renton Highlands tenia 13.264 habitants, 4.668 habitatges, i 3.743 famílies. La densitat de població era de 407,4 habitants per km².
Dels 4.668 habitatges en un 37,9% hi vivien nens de menys de 18 anys, en un 68,3% hi vivien parelles casades, en un 8,1% dones solteres, i en un 19,8% no eren unitats familiars. En el 14,4% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,12.
Per edats la població es repartia de la següent manera: un 26,7% tenia menys de 18 anys, un 6,5% entre 18 i 24, un 30,6% entre 25 i 44, un 28,4% de 45 a 60 i un 7,8% 65 anys o més.
L'edat mediana era de 38 anys. Per cada 100 dones de 18 o més anys hi havia 101,5 homes.
La renda mediana per habitatge era de 65.268 $ i la renda mediana per família de 65.855 $. Els homes tenien una renda mediana de 50.149 $ mentre que les dones 33.917 $. La renda per capita de la població era de 27.089 $. Aproximadament el 3,2% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Renton Highlands». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- East Renton Highlands». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# East Providence

East Providence és una població dels Estats Units a l'estat de Rhode Island. Segons el cens del 2005 tenia 49.515 habitants.

## Demografia

Segons el cens del 2000, East Providence tenia 48.688 habitants, 20.530 habitatges, i 12.851 famílies. La densitat de població era de 1.401,8 habitants per km².
Dels 20.530 habitatges en un 27,1% hi vivien nens de menys de 18 anys, en un 46,3% hi vivien parelles casades, en un 12,7% dones solteres, i en un 37,4% no eren unitats familiars. En el 32,4% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,99.
Per edats la població es repartia de la següent manera: un 21,7% tenia menys de 18 anys, un 7,4% entre 18 i 24, un 29,4% entre 25 i 44, un 22,6% de 45 a 60 i un 18,9% 65 anys o més.
L'edat mitjana era de 40 anys. Per cada 100 dones de 18 o més anys hi havia 82,6 homes.
La renda mitjana per habitatge era de 39.108$ i la renda mitjana per família de 48.463$. Els homes tenien una renda mitjana de 34.342$ mentre que les dones 26.423$. La renda per capita de la població era de 19.527$. Aproximadament el 6,3% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Providence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- East Providence». American Fact Finder. Oficina del Cens dels Estats Units, 12-01-2010.
# Dubai World Trade Centre

Dubai World Trade Centre és un complex de negocis de la ciutat de Dubai, Emirats Àrabs Units, construït per l'emir Rashid ben Saeed Al-Maktum, situat prop de la famosa carretera del Xeic Zayed i a altres centres comercials. La torre original es va construir el 1979 i després s'hi van afegir dependencies (centre de convencions, sala d'exposicions, apartaments…). L'altura és de 149 metres. Quan es va construir fou el més alt de Dubai i el primer a la vora de la carretera del Xeic Zayed i fou escollit per figurar als bitllets de 100 dirhams.
# Dubai Media City

Dubai Media City (DMC) és una zona lliure d'impostos a la ciutat de Dubai, Emirats Àrabs Units, construïda pel govern de l'emirat de Dubai, per esdevenir un hub regional pels mitjans de comunicació i publicitat. Les infraestructures són optimes. La majoria d'agències i cadenes internacionals de notícies treballen des d'aquest hub.
# Doble assassinat

Doble assassinat (títol original: Kill Me Again) és una pel·lícula estatunidenca dirigida per John Dahl i estrenada l'any 1989. Ha estat doblada al català.

## Argument

Jack Andrews, un jove detectiu privat deprimit per la mort de la seva dona, és contactat per Fay Forrester, jove pistolera, que acaba de desfer-se del seu còmplice emportant-se el botí. Després d'haver explicat una història per fer plorar l'home més dur (la persegueix la màfia i un promès psicòpata), demana a Jack fer-la desaparèixer.

## Repartiment

* Val Kilmer: Jack Andrews
* Michael Madsen: Vince Miller
* Joanne Whalley: Fay Forrester
* Jon Gries: Alan Swayzie

## Premis

Aquest film ha rebut el Gran premi del Festival del film policíac de Cognac el 1990.

## Referències

* ↑ «Doble assassinat». esadir.cat.
* ↑ «Kill Me Again». IMDb.
# Días de voda

Días de voda (en català Dies de noces) és una pel·lícula espanyola del 2002, rodada a Galícia (a Vigo i al parador de Baiona) i en gallec i castellà. Fou escrita i dirigida pel director gallec Juan Pinzás i és la segona entrega d'una trilogia després d'Era outra vez (2000), en la que pretén remoure les misèries humanes en el marc festiu d'unes noces. Pinzás és l'únic director espanyol adherit al moviment cinematogràfic d'origen danès Dogma 95 fundat per Lars von Trier i Søren Kragh-Jacobsen.

## Trama

La història se centra en les noces de Sonia, filla d'un important editor, que va realitzar el somni de la seva vida casant-se amb Rosendo, un escriptor amb tendències homosexuals, que en realitat desitja més el nou premi literari creat pel seu futur sogre que a la seva promesa. La celebració del matrimoni donarà lloc a sorpreses.

## Repartiment

* Monti Castiñeiras com Rosendo
* Comba Campoy com Sonia
* Ernesto Chao com Alexandre
* Belén Constenla com Xosefina
* Rosa Álvarez com Rosa
* Pilar Saavedra com Beatriz
* Miquel Insua com Nacho
* Asunción Balaguer
* Ernesto Ferro com avi
* Javier Gurruchaga com Fernando
* Alfonso Agra com Xacinto
* Luis Amérigo com avi de Sonia
* Juan Manuel de Prada com escriptor
* Mimy L. Fuentes com àvia de Sonia
* Alejandro Garrido com conserge
* Mónica Salgueiro com Teresa

## Nominacions i premis
### Premis Mestre Mateo

| Any | Categoria | Receptor | Resultat |
| 1a edició | Millor pel·lícula | Pilar Sueiro | Nominada |

### Premis ACE (Nova York)

| Any | Categoria | Receptor | Resultat |
| 2002 | Millor director | Juan Pinzás | Guanyador |
| 2002 | Millor actor | Javier Gurruchaga | Guanyador |

### Festival Internacional de Cinema de Cartagena de Indias

| Any | Categoria | Receptor | Resultat |
| 2003 | India Catalina d'Or | | Nominada |

## Referències

* ↑ El gallego Juan Pinzás estrena el filme dogma «Días de boda», Diario de León, 28 d'agost de 2002
* ↑ Pinzás estrena su segunda creación Dogma, «Días de boda», La voz de Galicia, 27 d'agost de 2002
* ↑ Días de voda a Fotogramas
* ↑ Finalistes dels premis
* ↑ The Filmmaker Juan Pinzás Awarded ACE's Special Prize, santiagoturismo.com
* ↑ La pel·lícula Arxivat 2019-08-26 a Wayback Machine. a la Setmana de Cinema Experimental de Madrid
# Edònida

Edonis o Edònida (en grec antic Ἠδωνίς, Ἠδωνίδα) era un districte de Tràcia habitat pel poble dels edons, Era a l'esquerra del riu Estrímon des del llac Cercinitis fins al riu Nestos i entre el mont Orbelos al nord i el Prieres al sud. Limitava amb el país dels odomants al nord, amb els bisaltes a l'oest i la mar Egea al sud.
Al segle iv aC va passar al Regne de Macedònia. Sota domini romà es va incloure a la primera regió de Macedònia, l'any 167 aC.
Les principals ciutat del país eren:
* Amfípolis (Amphipolis) i el seu port Eïon
* Mircinos (Myrcinus)
* Fagres
* Esima
* Gazoros (Gasorus)
* Domeros (Domerus)
* Filipos
* Drabescos (Drabescus)
* Neàpolis de Tràcia (Neapolis)
* Acontisma
* Tragilos (Tragilus)
* Pergamos (Pergamus).

## Referències

* ↑ Smith, William (ed.). «Edones». Dictionary of Greek and Roman Geography (1854). [Consulta: 8 juliol 2021].
# Eef Barzelay

Eef Barzelay és un músic israelià establert a Nashville (Estats Units). És el principal compositor i cantant de la formaciód'alt- country/indie Clem Snide. El 2006 Barzelay va enllestir el solo àlbum Bitter Honey, en què l'artista ens presenta un folk acústic de veu i guitarra. La revista Rolling Stone va classificar Ballad of Bitter Honey com una de les cent millors cançons del 2006. Un any més tard, compon moltes de les cançons originals de la pel·lícula Rocket Science, i escriu i grava cinc cançons de la banda sonora de Rudderless, com Sam Spirals o A Day on the Water.

## Discografia

* Bitter Honey (CD) – spinART, 2006
* Rocket Science (Original Motion Picture Soundtrack) (CD)- Lakeshore Records, 2007
* Lose Big (CD) – 429 Records, 2008
* Black Tin Rocket: Songs of the Transmissionary Six EP (Digital Download)- Bandcamp release, 2011
* Bitter Honey (Redux) (Digital Download) – Bandcamp Release, 2011
* Clem Snide's Journey (Vinyl, Digital Download)- Bandcamp release, 2011
* Fan Chosen Covers (Best lets see if this works Of) (Digital Download) Bandcamp, 2011

## Referències

* ↑ «El Millor PopArb. Dossier 2015». PopArb. [Consulta: 23 juny 2015].
# Eeció

Eeció (en grec antic Ήετίων), va ser, segons la mitologia grega, un rei de Tebes, a Mísia. Va ser el pare d'Andròmaca.
Va morir amb els seus set fills a mans d'Aquil·les, quan aquest, al capdavant d'un estol grec, va assaltar la ciutat, abans del novè any de la guerra de Troia. Aquil·les, veient la seva valentia en la lluita, no li arrabassà les armes, sinó que el va fer enterrar amb elles. Li va oferir uns magnífics funerals, i sobre la seva tomba les nimfes hi van plantar un om. A la seva dona, Aquil·les la va deixar en llibertat, però al cap de poc temps va morir a causa de les fletxes d'Àrtemis.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 150. ISBN 9788496061972.
# Editorial Petròpolis

Editorial Petròpolis és una microeditorial cibernètica creada a l'agost de 2009 per Jaume Llambrich. La seva activitat se centra a publicar llibres que es puguin descarregar lliurement des de la xarxa, tot i que també els ofereixen en format paper.

## Referències

* ↑ Moreno, Gustau «Petròpolis, una nova editorial cibernètica sense ànim de lucre». El Punt, 28-09-2009.
* ↑ Martí, Maria Rosa «Lectura gratuïta en xarxa». La Vanguardia, 04-09-2009.
* ↑ ACN «Les microeditorials proliferen gràcies a l'amor a la literatura». Diari de Girona, 20-04-2012.

## Enllaços externs

* Editorial Petròpolis - Lloc web oficial
# Ecphorella wellmani

Ecphorella wellmani és una espècie de formiga de la subfamília Dolichoderinae, i l'única espècie coneguda del gènere Ecphorella.

## Referències

* ↑ «BioLib -Ecphorella». [Consulta: 12 octubre 2023].
# Eduard Martínez-Sabater i Seguí

Eduard Martínez-Sabater i Seguí (Xest, Foia de Bunyol, 1896 - València, 1946) fou un advocat i polític valencià, procurador en les primeres Corts franquistes.

## Biografia

Llicenciat en dret per la Universitat de València, durant la seua època escolar va col·laborar com a il·lustrador en la publicació valencianista Pàtria Nova amb el pseudònim de Bruañes. El 1910 es va afiliar a la Joventut Valencianista, de la que n'arribà a ser president, i col·laborà al seu òrgan, La Correspondencia de Valencia. El 1920 es va presentar a les eleccions municipals per la Unió Valencianista Regional i col·laborà a El Cuento del Dumenge, on va defensar la nació valenciana. Però després de proclamar-se la Dictadura de Primo de Rivera canvià d'opinió i de gener de 1924 a març de 1925 fou designat diputat provincial pel districte de Xàtiva-Albaida, i posteriorment dirigí el manicomi de València. També publicà articles, ara de caràcter espanyolista, a La Voz de Valencia, Diario de Valencia, Las Provincias i La Época.
Quan es proclamà la Segona República Espanyola, mercès a la seua amistat amb José Calvo Sotelo, fundà la secció valenciana de Renovación Española i va adquirir La Voz de Valencia, des d'on va dirigir campanyes en defensa de la monarquia i de la religió. Tot i això, fou nomenat vocal del Tribunal de Garanties Constitucionals de la República. A les eleccions generals espanyoles de 1936 fou el cap a València del Bloque Nacional, però no fou escollit. Des d'aleshores fou un dels organitzadors a València de la sublevació militar del 18 de juliol de 1936. En fracassar el cop fou detingut, però alliberat poc després, cosa que aprofità per a aixoplugar-se a l'ambaixada de Xile, d'on anà al port de Gandia i amb un vaixell pogué passar a la Zona Nacional. Allí va col·laborar activament en tasques de propaganda.
Quan les tropes franquistes ocuparen València, fou nomenat Delegat de Premsa i Censura del Movimiento Nacional, així com degà del Col·legi Oficial d'Advocats de València i acadèmic de número de la Reial Acadèmia de Cultura Valenciana fins a la seva mort. També fou procurador en Corts franquistes de 1943 a 1946 i un dels disset procuradors que juntament amb altres deu personalitats signen el Manifest dels Vint-i-set promogut pel també procurador Joan Ventosa i Calvell amb l'esperança d'una restauració monàrquica en la persona de Joan de Borbó i Battenberg i la reconstrucció del seu vell partit la Lliga Catalana.

## Referències

* ↑ Germán Perales Birlanga. ', Madrid 2009, p. 239. «El estudiante liberal. Sociología y vida de la comunidad escolar universitaria de Valencia. 1875-1939».
* ↑ Arxiu Històric del Congrés dels Diputats
* ↑ B. de Riquer. El último Cambó, 1936-1947. Barcelona 1997, pàgina 225.

## Bibliografia

* Biografies de polítics valencians Arxivat 2009-09-20 a Wayback Machine.
* Santi Cortés Carreres València sota el règim franquista (1939-1951) Publicacions de l'Abadia de Montserrat, 1995
* «Eduard Martínez-Sabater i Seguí». Gran Enciclopèdia Catalana. Barcelona: Grup Enciclopèdia Catalana.
# Eesti

«Eesti» té aquests significats:
* Estònia (Eesti), estat del Nord d'Europa.
* Estonià (eesti keel), llengües uraliana parlada per 1 milió d'estonians.
# Ef'al

Efal va ser un consell regional que estava situat en el Districte de Tel-Aviv, a Israel, va ser fundat el 1950 amb el nom de Consell regional d'Onó i va ser rebatejat el 1984 amb el nom d'Efal. En 2008 el consell es va dissoldre. El consell limitava amb Ramat Gan i amb el Centre Mèdic Sheba a l'est, amb la Universitat Bar-Ilan al nord i amb el riu Ayalon al sud. Era un dels consells regionals més petits del país i només tenia cinc nuclis de població: Ef'al-Merkaz Seminaryoni, Kefar Azar, Newe Ef'al, Ramat Ef'al, Ramat Pinkas.
# East Hampton North

East Hampton North és una concentració de població designada pel cens dels Estats Units a l'estat de Nova York. Segons el cens del 2000 tenia 3.587 habitants.

## Demografia

Segons el cens del 2000, East Hampton North tenia 3.587 habitants, 1.445 habitatges, i 881 famílies. La densitat de població era de 248,2 habitants per km².
Dels 1.445 habitatges en un 27,3% hi vivien nens de menys de 18 anys, en un 44,2% hi vivien parelles casades, en un 12,2% dones solteres, i en un 39% no eren unitats familiars. En el 31,9% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,07.
Per edats la població es repartia de la següent manera: un 22,3% tenia menys de 18 anys, un 6,7% entre 18 i 24, un 28% entre 25 i 44, un 25,8% de 45 a 60 i un 17,2% 65 anys o més.
L'edat mediana era de 41 anys. Per cada 100 dones de 18 o més anys hi havia 90,2 homes.
La renda mediana per habitatge era de 45.347 $ i la renda mediana per família de 55.357 $. Els homes tenien una renda mediana de 38.566 $ mentre que les dones 29.750 $. La renda per capita de la població era de 25.725 $. Entorn del 10,3% de les famílies i el 12,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Hampton North». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- East Hampton North». American Fact Finder. Oficina del Cens dels Estats Units, 12-01-2010.
# Edgewood (Illinois)

Edgewood és una població dels Estats Units a l'estat d'Illinois. Segons el cens del 2000 tenia 527 habitants.

## Demografia

Segons el cens del 2000, Edgewood tenia 527 habitants, 226 habitatges, i 148 famílies. La densitat de població era de 203,5 habitants/km².
Dels 226 habitatges en un 33,2% hi vivien nens de menys de 18 anys, en un 47,8% hi vivien parelles casades, en un 11,1% dones solteres, i en un 34,5% no eren unitats familiars. En el 29,6% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,86.
Per edats la població es repartia de la següent manera: un 26% tenia menys de 18 anys, un 9,5% entre 18 i 24, un 30,2% entre 25 i 44, un 21,4% de 45 a 60 i un 12,9% 65 anys o més.
L'edat mediana era de 36 anys. Per cada 100 dones de 18 o més anys hi havia 92,1 homes.
La renda mediana per habitatge era de 20.987 $ i la renda mediana per família de 31.875 $. Els homes tenien una renda mediana de 27.500 $ mentre que les dones 21.083 $. La renda per capita de la població era de 12.338 $. Aproximadament el 16,1% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edgewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 agost 2010].
* ↑ «Geographic Comparison Table- Edgewood». American Fact Finder. Oficina del Cens dels Estats Units, 12-01-2010.